Заканчваецца стрэчанская сустрэча праглядам невялічкага фільма. Яго калісьці зняў Пятро Цалка ў сваёй роднай вёсцы Сіманічы Лельчыцкага раёна. Паколькі бабулі там на Стрэчанне ўжо не робяць елак з прымацаванай на яе свечкай, не ходзяць з ёй па вёсцы, Пятро вырашыў аднавіць абрад з дапамогай сіманіцкіх дзяцей. А вясковая жанчына Ніна Федаровіч распавядае ў фільме, як усё адбывалася раней.